ROZHODNUTIE KOMISIE
zo 16. decembra 1997,
ktorým sa mení a dopĺňa rozhodnutie 97/467/ES o vytvorení predbežných zoznamov podnikov tretích krajín, z ktorých členské štáty povoľujú dovoz králičieho mäsa a mäsa z chovanej zveri
(Text s významom pre EHP)
(97/871/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na rozhodnutie Rady 95/408/ES z 22. júna 1995 o podmienkach na vytvorenie predbežných zoznamov podnikov tretích krajín, z ktorých majú členské štáty povolené dovážať určité produkty živočíšneho pôvodu, produkty rybolovu alebo živé lastúrniky na dočasnú dobu[1], naposledy zmenené a doplnené rozhodnutím Rady 97/34/ES[2], najmä na jeho článok 2 ods. 1,
keďže boli rozhodnutím Komisie 97/467/ES vytvorené predbežné zoznamy podnikov produkujúcich králičie mäso a mäso z chovanej zveri[3], naposledy zmeneným a doplneným rozhodnutím Komisie 97/869/ES[4];
keďže Čínska ľudová republika zaslala zoznam podnikov produkujúcich králičie mäso a mäso z chovanej zveri a pre ktoré zodpovedné orgány potvrdzujú, že podniky sú v súlade s pravidlami spoločenstva;
keďže veterinárna misia spoločenstva preukázala, že štruktúra a organizácia príslušného orgánu zodpovedného za schválenie podnikov sú dostačujúce a že právomoci príslušného orgánu garantujú, že môže zabezpečiť vykonávanie pravidiel spoločenstva; keďže tieto kontroly zahrňovali tiež kontroly na mieste v podnikoch uvedených na zozname a ktoré preukázali, že hygienické normy týchto podnikov sú dostačujúce;
keďže predbežný zoznam podnikov produkujúcich králičie mäso môže byť preto pre Čínsku ľudovú republiku vytvorený;
keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Príloha k tomuto rozhodnutiu je pridaná do prílohy rozhodnutia 97/467/ES.
Článok 2
Toto rozhodnutie sa bude uplatňovať od 1. januára 1998.
Článok 3
Toto rozhodnutie je adresované členským štátom.
V Bruseli 16. decembra 1997